open-index/open-wikipedia-markdown huggingface dataset:
சிலாண்டார்

**சிலாண்டார்** (ஆங்கிலம், மலாய் மொழி: ***Selandar***) என்பது மலேசியா, மலாக்கா, ஜாசின் மாவட்டத்தில் அமைந்து இருக்கும் ஒரு கிராமப்புற நகரமாகும். இந்த நகரம் மலாக்கா மாநகரத்தில் இருந்து 17 கி.மீ. தொலைவிலும்; டுரியான் துங்கல் நகரத்தில் இருந்து 18 கி.மீ. தொலைவிலும் இருக்கிறது.

வடக்கு-தெற்கு விரைவுசாலை (மலேசியா), ஆயர் குரோ கட்டணச் சாவடி வழியாகவும், இந்த நகரத்திற்கு வரலாம். கட்டணச் சாவடியில் இருந்து 18.5 கி.மீ. தொலைவில் இருக்கிறது. இந்த நகருக்கு மிக அருகாமையில் இருப்பது கீசாங் சிறுநகரமாகும். 

## நீர் பிடிப்பு வளாகம்

மெர்லிமாவ், சுங்கை ஊடாங், மஸ்ஜீத் தானா போன்ற மற்ற சிறுநகரங்களைப் போல, சிலாண்டார் நகரம் தொழில்துறையில்  துரிதமாக வளர்ச்சி அடையவில்லை. அதற்கு காரணம், சிலாண்டார் காட்டுப் பகுதி ஒரு பாதுகாக்கப்பட்ட இடமாக மலாக்கா மாநில அரசாங்கம் அறிவித்துள்ளது. இங்குதான் மலாக்காவின் நீர் பிடிப்பு வளாகம் உள்ளது. 

சிலாண்டார் நகரில் இருந்து 5 கி.மீ. தொலைவில் இருக்கும், ஜூஸ் அணைக்கட்டில் *(Jus Dam)* இருந்துதான் மலாக்கா நகருக்கு நீர் விநியோகம் செய்யப்படுகிறது. மலாக்காவிற்கு டுரியான் துங்கல், சின் சின் பகுதிகளில் இருக்கும் அணைக்கட்டுகளில் இருந்தும் நீர் விநியோகம் செய்யப்படுகிறது.

## சிலாண்டார் பள்ளத்தாக்கு

தொழில்துறையில் துரித வளர்ச்சி அடையவில்லை என்றாலும், சிலாண்டார் பள்ளத்தாக்கில் வீடமைப்புத் திட்டங்கள் அதிகரித்து வருகின்றன. ஜுஸ் பெர்மாய், ஜுஸ் பெர்டானா, தாமான் பெலாங்கி, சிலாண்டார் பொது வீடமைப்புத் திட்டம், பெல்க்ரா புக்கிட் செடானான் *(Felcra Bukit Sedanan)*, தாமான் ஆயர் பாசீர் போன்றவற்றைக் குறிப்பிட்டுச் சொல்லலாம். 

மலாக்காவில் நன்கு அறியப்பட்ட கல்விக் கழகங்களில், சிலாண்டார் சமூகக் கல்லூரி *(Selandar Community College)*, தொழில்துறை பயிற்சிக் கழகம் *(Industrial Training Institute)* போன்ற கல்லூரிகள் இங்குதான் கட்டப்பட்டு உள்ளன. இந்த இரு கல்லூரிகளும் 2004-ஆம் ஆண்டில் கட்டப்பட்டவை.

சில ஆண்டுகளுக்கு முன்னால், ஒரு வேளாண்மைப் பண்ணை இங்கு உருவாக்கப்பட்டது. இது ஒரு வகையில் ஒரு வெப்ப மண்டல பழத் தோட்டமாகும். அதன் பெயர் தாமான் அக்ரோ சிலாண்டார் *(Taman Agro Selandar)*. மலேசியாவின் முன்னாள் பிரதமர் மகாதீர் முகமது, 2002 அக்டோபர் 3-ஆம் தேதி திறந்து வைத்தார்.

## வீடமைப்புப் பகுதிகள்

* தாமான் ஐ.கே.எஸ். சிலாண்டார் II
* கம்போங் சிலாண்டார்
* தாமான் சிலாண்டார் பாரு
* பெல்டா துன் காபா ஆயர் காங்கோங்

### அருகாமை நகரங்கள்

* மாச்சாப் பாரு
* பத்தாங் மலாக்கா
* நியாலாஸ்
* கீசாங் பாஜாக்
* புக்கிட் சிங்கி

## மேற்கோள்கள்

பகுப்பு:மலாக்காவில் உள்ள நகரங்கள்
பகுப்பு:ஜாசின் மாவட்டம்
மாநில நெடுஞ்சாலை 7 (கேரளம்)

கேரள மாநிலத்தின் ஏழாம் நெடுஞ்சாலை  பத்தனந்திட்டா மாவட்டத்தின் திருவல்லையில் தொடங்கி கும்பழையில் முடிகிறது. இது 32.8 கிலோமீற்றர் நீளத்தில் அமைந்துள்ளது. இதை டி. கே. ரோடு என்றும் அழைக்கின்றனர்.

## வழியில் உள்ள ஊர்கள்
திருவல்லை - வள்ளங்குளம் பாலம் - இரவிபேரூர் (ஒன்பதாம் மாநில நெடுஞ்சாலையில் இணைகிறது) கோட்டயம் - கோழஞ்சேரி- மாராமண் - கோழஞ்சேரி - தெக்கேமலை - பத்தனந்திட்டா - கும்பழை (எட்டாம் மாநில நெடுஞ்சாலையுடன் இணைகிறது)

## சான்றுகள்

பகுப்பு:கேரள மாநில நெடுஞ்சாலைகள்
வனேடியம் மூவாக்சைடு

**வனேடியம் மூவாக்சைடு** (*Vanadium(III) oxide*, **வனேடியம்(III) ஆக்சைடு**) என்பது V2O3 என்ற மூலக்கூறு வாய்பாடு கொண்ட ஒரு கனிம சேர்மமாகும். இது கருப்பு நிறம் கொண்டு திடரூபத்தில் காணப்படுகிறது. வனேடியம் ஐந்தாக்சைடு ஐதரசன் அல்லது மோனாக்சைடால் வனேடியம் மூவாக்சைடாக ஒடுக்கப்படுகிறது. இந்த அடிப்படை ஆக்சைடு அமிலங்களில் கரைந்து மூவனேடிய அணைவுச் சேர்மங்களின் கரைசலைத் தருகிறது. வனேடியம் மூவாக்சைடு V2O3 கொரண்டம் கட்டமைப்பில் காணப்படுகிறது. 160 பாகை கெல்வின் வெப்பநிலையில் நேர் காந்த ஆற்றலுக்கு எதிராக செயல்படுகிறது. இந்த வெப்பநிலையில் இதனுடைய மின்கடத்தும் தன்மை திடீரென உலோகப் பண்பிலிருந்து மாற்றமடைகிறது. காற்றில் படுமாறு திறந்து வைத்தால் இது படிபடியாக கருநீல நிற V<sub>2</sub>O<sub>4</sub> ஆக மாறுகிறது. இயற்கையில் இது அரிதான கார்லியனைட்டு தாதுவாகக்  கிடைக்கிறது.

## மேற்கோள்கள்

பகுப்பு:வனேடியம்(III) சேர்மங்கள்
பகுப்பு:ஆக்சைடுகள்
பகுப்பு:செசுகியுவாக்சைடுகள்
பகுப்பு:ஏமடைட்டு குழு கனிமங்கள்
வனேடியம் ஈராக்சைடு

**வனேடியம் ஈராக்சைடு** *(Vanadium(II) oxide )* என்பது VO என்ற மூலக்கூறு வாய்பாடு கொண்ட ஒரு கனிம சேர்மமாகும். வனேடியத்தின் பல ஆக்சைடுகளில் நீண்ட நிலைப்புத்தன்மை கொண்டு நடுநிலை மின்சுமை கொண்ட ஆக்சைடு இதுவாகும். சோடியம் குளோரைடின் உருத்திரிந்த மூலக்கூறு கட்டமைப்பு வடிவத்தையும் வலுவற்ற V-V உலோகம் – உலோகம் பிணைப்பையும்  வனேடியம் ஈராக்சைடு ஏற்றுள்ளது. ஆற்றல் மட்டக் கொள்கை யின்படி கடத்தல் பட்டை பகுதியாக நிரம்பியுள்ள காரணத்தாலும் t2g சுற்றுப் பாதையில் எலக்ட்ரான்களின் உள்ளடங்காத் தன்மையாலும் வனேடியம் ஈராக்சைடு மின்சாரத்தைக் கடத்துகிறது. வனேடியம் ஈராக்சைடு விகிதச் சமமில்லாத ஒரு சேர்மமாகும். இதன் கனிம உட்கூறுகளின் அளவு VO0.8 முதல் VO1.3 வரை மாறுபடுகிறது.

## மேற்கோள்கள்

பகுப்பு:வனேடியம்(II) சேர்மங்கள்
பகுப்பு:ஆக்சைடுகள்
பகுப்பு:விகிதவியலுக்கு ஒவ்வா சேர்மங்கள்
பகுப்பு:பாறை உப்பு படிகக் கட்டமைப்பு
செறாய் கடற்கரை

thumb| right| 250px| செறாயி கடற்கரை

கேரளத்தின் எறணாகுளம் மாவட்டத்தில் செறாயி கடற்கரை அமைந்துள்ளது. இது வைப்பின் தீவின் ஒரு பகுதியாகும். 

இது கொச்சியில் இருந்து 30 கிலோமீட்டர் தொலைவில் உள்ளது.

இந்த கடற்கரை 15 கிலோமீட்டர் நீளமுடையது.
இங்கு டிசம்பர் மாதத்தில் கடற்கரைத் திருவிழா நடைபெறும்.

## இதையும் காண்க
* செறாயி

பகுப்பு:கேரள நீர்நிலைகள்
பகுப்பு:எர்ணாகுளம் மாவட்டம்
மும்பை மெட்ரோ

**மும்பை மெட்ரோ** என்பது மும்பை நகரத்திற்கான மெட்ரோ தொடருந்து அமைப்பாகும். இது மும்பையின் போக்குவரத்து நெரிசலைக் குறைப்பதற்காகக் கட்டப்பட்டு வருகிறது. இது இந்நகரில் ஏற்கனவே உள்ள மும்பை புறநகர் தொடருந்து வலையமைப்பினை வலுப்படுத்தும். 2021 இல் நிறைவடையும் என எதிர்பார்க்கப்படுகிறது. இத்திட்டம் 63 கி.மீ நீளம் உடையதாகவும் மூன்று கட்டங்களாகவும் செயல்படுத்தப்படும்.

சூன் 2006-இல் அப்போதைய பிரதமர் மன்மோகன் சிங் இதன் முதற்கட்டத்தைத் துவக்கி வைத்தார். கட்டுமானப் பணிகள் 2008 
பிப்ரவரியில் தொடங்கின. முதற்கட்டத்தின் முதல் தடம் 2014 சூன் 8-ஆம் நாள் பயன்பாட்டுக்கு வந்தது.

உலகில் அடர்த்தி மிகுந்த போக்குவரத்து பிணையங்களில் எட்டாவது இடத்தை மும்பை மெட்ரோ பிடித்துள்ளது. ஒரு நாளைக்கு 2.60 லட்சம் பயணிகள் பயன்படுத்துகின்றனர்.

## சான்றுகள்

பகுப்பு: இந்தியாவில் விரைவுப் போக்குவரத்து
பகுப்பு:மும்பை
வனேடியம் நான்மபுளோரைடு

**வனேடியம் நான்மபுளோரைடு** (*Vanadium tetrafluoride*), அல்லது **வனேடியம்(IV) புளோரைடு** (*Vanadium(IV) fluoride*), என்பது VF<sub>4</sub> என்ற மூலக்கூறு வாய்பாடு கொண்ட ஒரு கனிம சேர்மமாகும். வனேடியமும் புளோரினும் இணைந்து இச்சேர்மம் உருவாகிறது. மஞ்சள் கலந்த பழுப்பு நிறத்தில் காணப்படும் இவ்வுப்பு இணைக்காந்தத் தன்மையும் ஈரமுறிஞ்சும் பண்பையும் கொண்டுள்ளது. வனேடியம் நான்மபுளோரைடு பலபடி அமைப்பை ஏற்றுள்ளதால் இதனையொத்த வனேடியம் நான்மகுளோரைடு போல துரிதமாக ஆவியாவதில்லை. இது உருகுவதற்கு முன்னரே சிதைவடைகிறது.

## தயாரிப்பும் வேதி வினைகளும்
முதன்முதலில் வனேடியம் நான்மகுளோரைடுடன் ஐதரசன் புளோரைடை சேர்ப்பதன் மூலமாக வனேடியம் நான்மபுளோரைடு தயாரிக்கப்பட்டது
 
:VCl4 + 4 HF → VF4 + 4 HCl

325 பாகை செல்சியசு வெப்பநிலையில் வனேடியம் நான்மபுளோரைடு விகிதச்சமமற்று வனேடியம் முப்புளோரைடு மற்றும் வனேடியம் ஐம்புளோரைடுகளாகச் சிதைவடைகிறது:

:2 VF4 → VF3 + VF5

## அமைப்பு
  VF4 சேர்மத்தின் கட்டமைப்பு  SnF<sub>4</sub> கட்டமைப்புடன் தொடர்புடையது. ஒவ்வொரு வனேடிய மையமும் எண்முகம் கொண்டு ஆறு புளோரைடு ஈந்தணைவிகளால் சூழப்பட்டுள்ளது, நான்கு புளோரைடு மையங்கள் அடுத்துள்ள வனேடியம் மையங்களுடன் பாலம் அமைக்கின்றன.

## மேற்கோள்கள்

பகுப்பு:வனேடியம்(IV) சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
மேரி ஷா

**மேரி ஷா** (Mary Shaw, 1943 இல் பிறந்தவர்) ஒரு அமெரிக்க மென்பொருள் பொறியாளர் ஆவார். இவர் அமெரிக்காவின் பீட்டர்ஸ்பேர்க்கிலுள்ள  *ஆலன் ஜே பெர்லிஸ் [[கார்னிகி மெல்லன் பல்கலைக்கழகம்|
கார்னகி மெலன்* பல்கலைக்கழகத்தின்]] கணினி அறிவியல் பள்ளியில் கணினி அறிவியல் பேராசிரியராகப் பணியாற்றுகிறார். ஷாவின் முக்கிய ஆராய்ச்சி மென்பொருள் பொறியியல். இவர் கட்டடக்கலை கல்வி மற்றும் வரலாற்று மென்பொருள் பொறியியல் அதிக ஆர்வமாக ஷா  மற்றும் டேவிட் சேர்த்து மென்பொருள் கட்டமைப்பு துறையில் திறம்பட செயல்பட்டனார். 2011ல், ஷா மற்றும் கர்லன் அவர்களுடைய ஆராய்ச்சியின் மூலம் மிகச்சிறந்த ஆராய்ச்சி விருதை  Association of Computing Machinery's Special Interest Group on Software Engineering ACM SIGSOFT இருந்து பெற்றனர்  இவர்கள்  மென்பொருள் பொறியியல் கம்ப்யூட்டிங்கில் சிறந்த ஆராய்ச்சி விருது பெற்றனர். "மென்பொருள் கட்டமைப்பு வளர்ச்சி மற்றும் பதவி உயர்வு மூலம் குறிப்பிடத்தக்க மற்றும் நீடித்த மென்பொருள் பொறியியல் ஆராய்ச்சி பங்களிப்புகளை ஆற்றி வருகின்றனர். 2014 அக்டோபர் மாதம் தேசிய தொழில்நுட்பம் மற்றும் கண்டுபிடிப்பு பதக்கம் ஷாவிற்கு அமெரிக்க ஜனாதிபதி பராக் ஒபாமாவால் வழங்கப்பட்டது
.
## வெளியீடுகள்
;புத்தகங்கள்
* 1967. *Computer analysis of chronological seriation*. With Frank Hole.
* 1981. *Software metrics: an analysis and evaluation* Edited with Alan Perlis and Frederick Sayward.
* 1985. *Carnegie-Mellon curriculum for undergraduate computer science*. Edited by Mary Shaw.
* 1996. *Software Architecture: Perspectives on an Emerging Discipline*. With David Garlan. Prentice Hall.

;கட்டுரைகள்
* 1974. "Reduction of Compilation Costs Through Language Contraction". In: *[[Communications of the ACM]]*, 17(5):245–250, 1974.
* 1990. "Prospects for an Engineering Discipline of Software". in: *[[IEEE Software]]*, 7(6):15–24, 1990.
* 1995. "Comparing Architectural Design Styles". in: *IEEE Software*, 12(6):27–41, 1995.

## குறிப்புகள்

## வெளி இணைப்புகள்
* Mary Shaw home page

பகுப்பு:அமெரிக்க கணினி அறிவியலாளர்கள்
பகுப்பு:அமெரிக்கப் பெண்கள்
பகுப்பு:1943 பிறப்புகள்
பகுப்பு:வாழும் மக்கள்
சலேசிய சபை

**புனித ஜான் போஸ்கோவின் சலேசிய சபை** (அல்லது **சலேசியன் சபை**, அதிகாரப்பூர்வமாக ஏற்க்கப்பட்டதன்படி  **புனித பிரான்சிசு டி சேலசின் சபை**) என்பது கத்தோலிக்க திருச்சபையின் துறவறச் சபையாகும். பத்தொன்பதாம் நூற்றாண்டின் பிற்பகுதியில் புனித ஜான் போஸ்கோ தொழிற்புரட்சியின்போது பாதிக்கப்பட்ட இளையோர் மற்றும் ஏழைக் குழந்தைகளுக்கு உதவும் நோக்குடன் இச்சபையினைத் தொடங்கினார். ஜெனீவா நகரின் ஆயராக இருந்த புனித பிரான்சிசு டி சேலசின் பெயரால் இச்சபையினை *சலேசிய சபை* என அவர் அழைத்தார். அவரின் இறப்புக்குப்பின்பு இதன் பெயர் *ஜான் போஸ்கோவின் சலேசியன் சபை* என மாற்றப்பட்டது.  இச்சபையின் குறிக்கோளுரை *ஆன்மாக்களை எனக்குத் தாரும்; மற்ற எல்லாவற்றையும் எடுத்துக்கொள்ளும்;* () என்பதாகும்.

## மேற்கோள்கள்


*
பெரியபாளையம் பவானி அம்மன் கோயில்

**பெரியபாளையம் பவானி அம்மன் கோயில்** அல்லது **பாளயத்தம்மன் கோயில்** என்ற  அம்மன் கோயில், சென்னையில் இருந்து சுமார் 45 கி.மீ. தொலைவில், திருவள்ளூர் மாவட்டத்தில், குண்டூர் செல்லும் வழியில், பெரியபாளையம் என்ற ஊரில் ஆரணி ஆற்றங்கரையில் அமைந்துள்ளது.

## அம்மனின் திருக்கோலம்
பவானி அம்மன் தனது முன்புற வலது கையில் சக்தி ஆயுதம். பின் புறக்கரத்தில் சக்கராயுதம். இடது பின் கையில் சங்கு முன்புறக் கையில் கபாலம் ஏந்தியுள்ளது. இந்தக் கபாலத்தில் கலையரசி, அலையரசி,  மலையரசி மூவரும் இருப்பதாக ஐதீகம்.
 
## பிரார்த்தனைகள்
*உடல் நலம் பெறவும், நீண்ட ஆயுளை ஆரோக்கியத்துடன் அடையவும் பெரிய பாளையத்து அம்மனை நினைத்தப்படி வருபவர்கள் அதிகம்.
 
*பெண்கள், கணவன் நோய்வாய்பட்டிருந்தால், தங்கள் மாங்கல்யம் நிலைத்து நிற்க அம்மனை வேண்டி கொள்கிறார்கள். பின்னர் தங்கள் தாலியை அம்மனுக்கு காணிக்கையாக செலுத்துகிறார்கள்.

*அம்மனுக்கு உகந்த வேப்பிலைகளை உடலில் கட்டிக்கொண்டு கோயிலைச் சுற்றி வந்து தங்கள் பிரார்த்தனையை நிறைவேற்றுகிறார்கள். 
.
 
## வசதிகள்
 
*பொங்கல் படையலிட 200 அடுப்புகளுடன் மண்டபத்தில் வசதிகள் உள்ளது.
 
*முடிகாணிக்கை செலுத்த தனி மண்டபம் கட்டப்பட்டுள்ளது. 
 
*வேப்பஞ்சேலை பிரார்த்தனை செய்ய வரும் பக்தர்கள் உடைகளை களைந்து வேப்பஞ்சேலை கட்டுவதற்கு வசதியாக ஆண்களுக்கு தனியாகவும், பெண்களுக்கு தனியாகவும் தனி தனி அறைகள் கட்டப்பட்டுள்ளன.
 
*பக்தர்கள் கட்டணமின்றி தங்கி ஓய்வு எடுப்பதற்காக  இரண்டடுக்கு மண்டபம் கட்டி வருகிறார்கள். ஆண்கள், பெண்களுக்கு தனி தனியாக நவீன கழிவறைகள், குளியல் அறைகள் கட்டப்பட்டுள்ளன.

## பேருந்து வழித்தடங்கள்
:கோயம்பேடு பேருந்து நிலையத்திலிருந்து --> 514, 514x,  
:	வள்ளலார் நகர் (வி. நகர்) பேருந்து நிலையத்திலிருந்து --> 592, 547, 532.
:பிராட்வே பேருந்து நிலையத்திலிருந்து--> 593.
:	ஆவடி பேருந்து நிலையத்திலைருந்து--> 580x.
:அம்பத்தூர் பேருந்து நிலையத்திலிருந்து --> 563, 562.
:திருவள்ளூர் பேருந்து நிலையத்திலிருந்து --> 171,172,505A, சுந்தரம், சந்திரா, வசந்தா
:செங்குன்றம் பேருந்து நிலையத்திலிருந்து -->532,547,562,593,592A,505A

## மேற்கோள்கள்


## வெளி இணைப்புகள்
*ஆலயத்தின் அதிகாரப்பூர்வமான இணையதளம்
*http://www.tiruvallur.tn.nic.in/places/Bhavani_Amman_Temple_Periyapalayam.htm 
* https://plus.google.com/111155009696571510593/about?hl=ta

பகுப்பு:திருவள்ளூர் மாவட்டத்திலுள்ள அம்மன் கோயில்கள்
சங்கு (பேரினம்)

**சங்கு** (*Turbinella*) என்பது பெரிய கடல் நத்தைப் பேரினத்தைச் சேர்ந்த ஓர் கடல்வாழ் உயிரினமாகும். இது டேர்பினெல்லிடே (Turbinellidae) குடும்பத்தைச் சேர்ந்த ஒரு மெல்லுடலி ஆகும்.

சங்குகள் ஒரு உயிரங்கியாகக் கொள்ளப்பட்டாலும் ஆதன் புறவன்கூடு சமய பண்பாட்டு அடிப்படையில் முக்கியம் மிக்கது. வலம்புரிச் சங்கு, *[[வெண் சங்கு]]* என்பன இந்துக்களின் சமயச் சடங்குகளில் முக்கியத்துவம் பெறுகின்றது. சங்கு ஒரு இசைக்கருவியாகவும் பயன்படுகின்றது.

## மேற்கோள்கள்

பகுப்பு:சங்குகள்
பெலிம்பிங் டாலாம்

**பெலிம்பிங் டாலாம்** (ஆங்கிலம், மலாய் மொழி: ***Belimbing Dalam***) என்பது மலேசியா, மலாக்கா, அலோர் காஜா மாவட்டத்தில் அமைந்து இருக்கும் ஒரு கிராமப்புற நகரமாகும். இந்த நகரம் மலாக்கா மாநகரத்தில் இருந்து 19 கி.மீ.; அலோர் காஜா மாநகரத்தில் இருந்து 11 கி.மீ.; டுரியான் துங்கல் நகரத்தில் இருந்து 4 கி.மீ. தொலைவில் இருக்கிறது.  

பெலிம்பிங் டாலாம் வாழ் மக்களில் பெரும்பாலோர் அரசுப் பணிகள், தனியார் நிறுவனப் பணிகள், விவசாயத் துறைத் தொழில்களில் ஈடுபட்டுள்ளனர். தனியார் நிறுவனப் பணிகளில் ஈடுபட்டு இருப்பவர்கள் மலாக்கா மாநகரம், பத்து பிரண்டாம், ஆயர் குரோ, அலோர் காஜா நகரங்களில் பணிபுரிகின்றனர்.

மலேசியாவில் புகழ்பெற்ற எழுத்தாளரான சாமாட் சாயிட், இந்த பெலிம்பிங் டாலாம் கிராமப்புற நகரில் பிறந்தவர்.  

## அருகாமை நகரங்கள்

* பாரிட் மெலானா
* டுரியான் துங்கல்

## மேற்கோள்கள்

பகுப்பு:மலேசிய நகரங்கள்
பகுப்பு:மலாக்காவில் உள்ள நகரங்கள்‎
பெம்பான்

**பெம்பான்** (ஆங்கிலம், மலாய் மொழி: ***Bemban***) என்பது மலேசியா, மலாக்கா, ஜாசின் மாவட்டத்தில் அமைந்து இருக்கும் ஒரு சிறுநகரமாகும். இந்த நகரம் மலாக்கா மாநகரத்தில் இருந்து 23 கி.மீ.; ஜாசின் நகரத்தில் இருந்து 6 கி.மீ.; தொலைவில் இருக்கிறது.

இங்கு ஒரு வெந்நீர் ஊற்று உள்ளது. அதன் பெயர் பெம்பான் வெந்நீர் ஊற்று *(Kolam Air Panas Bemban).* தொலைதூர இடங்களில் இருந்து சுற்றுலாப் பயணிகள் இந்த வெந்நீர் ஊற்றுக்கு வருகை புரிகின்றனர்.

இந்த நகருக்கு மிக அருகில் இருப்பது ஆயர் குரோ தொழில்துறை நகரமாகும். இந்தச் சிறுநகரத்தில், மலாய்க்காரர்கள் அதிகமாக வாழ்கிறார்கள். முன்பு, இந்தப் பகுதியில் கணிசமான அளவிற்கு ரப்பர் தோட்டங்கள் இருந்தன.

ஜாசின், ஆயர் குரோ நகரங்களின் மேம்பாட்டு காரணங்களுக்காக அந்த ரப்பர் தோட்டங்கள் துப்புரவு செய்யப்பட்டு விட்டன. ரப்பர் தோட்டங்களில் வாழ்ந்த தமிழர்கள், ஜாசின், மலாக்கா நகர்ப்புறங்களுக்கு இடம் பெயர்ந்து விட்டனர்.

## அருகாமை நகரங்கள்
* ஆயர் குரோ
* கீசாங்
* ஜாசின்

## மேற்கோள்கள்

பகுப்பு:மலேசிய நகரங்கள்
பகுப்பு:மலாக்காவில் உள்ள நகரங்கள்
பகுப்பு:ஜாசின் மாவட்டம்
தேசிய நெடுஞ்சாலை 11 (இந்தியா)

**தேசிய நெடுஞ்சாலை 11** (NH 11) ராஜஸ்தான் மாநிலத்திலுள்ள தேசிய நெடுஞ்சாலைகளில் ஒன்றாகும். இந்த நெடுஞ்சாலை ஜெய்சல்மேர், பாட்பூர்  போன்ற பகுதிகளை 495 கி.மீ. (308 மைல்) தொலைவில் இணைக்கிறது.

## சான்றுகள்

பகுப்பு:இந்திய தேசிய நெடுஞ்சாலைகள்
நரேலா சட்டமன்றத் தொகுதி

**நரேலா சட்டமன்றத் தொகுதி** (*Narela, Delhi Assembly constituency*), தில்லி சட்டமன்றத்திற்கான தொகுதியாகும்.
இது வடமேற்கு தில்லி மக்களவைத் தொகுதிக்கு உட்பட்டது. இது ஒரு பொதுத் தொகுதி.

## பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 101, 102 ஆகிய வார்டுகள் உள்ளன.

## சட்டமன்ற உறுப்பினர்
### ஐந்தாவது சட்டமன்றம்
*காலம் : 28 டிசம்பர் 2013 - 14 பிப்ரவரி 2014
*உறுப்பினர்: நீல் தமன் கத்ரி 
*கட்சி: பாரதிய ஜனதா கட்சி

:49 நாட்களுக்குப் பிறகு, பிப்ரவரி பதினைந்தாம் நாள் முதல் டெல்லியில் ஜனாதிபதியின் ஆட்சி ஏற்படுத்தப்பட்டது.

### ஆறாவது சட்டமன்றம்
*காலம்: 2015 முதல்
:தேர்தல் நடைபெறுகிறது.

## சான்றுகள்


## மேலும் பார்க்க
*தில்லி சட்டமன்றத் தொகுதிகள்

பகுப்பு:தில்லி சட்டமன்றத் தொகுதிகள்
மலேசிய மாநகரங்களின் மக்கள்தொகை

மலேசிய அரசாங்கம் 2021-ஆம் ஆண்டில் 2020 ஆண்டிற்கான மக்கள் தொகை புள்ளிவிவரங்களை வெளியிட்டது. மலேசியாவில் இதுவரை 18 நகரங்கள் அதிகாரப்பூர்வமாக மாநகரங்களாக அறிவிக்கப்பட்டுள்ளன. அவற்றின் புள்ளிவிவரங்கள் இங்கே தரப் படுகின்றன.

## மேற்கோள்கள்

## மேலும் காண்க
* **[[மலேசிய நகரங்களின் மக்கள் தொகை பட்டியல்]]**

பகுப்பு:மலேசியா
பகுப்பு:மக்கள்தொகை
யுரேனியம் ஐம்புளோரைடு

**யுரேனியம் ஐம்புளோரைடு** (*Uranium pentafluoride*) என்பது UF5 என்ற மூலக்கூறு வாய்பாடு கொண்ட ஒரு கனிமச் சேர்மம் ஆகும். யுரேனியமும் புளோரினும் இணைந்து இச்சேர்மம் உருவாகிறது. தனிப்பட்ட ஒற்றைப்படி மூலக்கூறுகள் மற்றும் வடிவம் நீட்டிக்கப்பட்ட படிகக்கட்டி கூட்டமைப்புகள் என்ற இரு நிலைகளிலும் இச்சேர்மம் காணப்படுகிறது. யுரேனியம் ஐம்புளோரைடின் ஒற்றைப்படிகள் யுரேனியம் அறுமபுளோரைடு ஒளிச்சிதைவு அடைவதன் மூலம் உருவாக்கப்படுகிறது. இது ஒரு சதுரபிரமிடு வடிவத்தில் உள்ளது. α வடிவ ஒருங்கிணைப்பு பலபடி சங்கிலிகள் பலவற்றை உள்ளடக்கியுள்ளது. ஐந்து புளோரைடு அணுக்களில் ஒன்று அடுத்துள்ள யுரேனியம் அணுவுடன் பாலம் அமைத்து இணைகிறது. 160 பாகை செல்சியசு வெப்பநிலையில் யுரேனியம் அறுமபுளோரைடு கந்தக டைஆக்சைடுடன் சேர்ந்து α-வடிவ யுரேனியம் ஐம்புளோரைடாக ஒடுக்கப்படுகிறது. இந்த யுரேனியம் ஐம்புளோரைடு 180 பாகை செல்சியசு வெப்பநிலையில் β-வடிவ யுரேனியம் ஐம்புளோரைடாக மாறுகிறது.. இவ்வடிவம் சதுர எதிர்பட்டக கூட்டமைவு அமைப்பைக் கொண்டுள்ளது.

## மேற்கோள்கள்

பகுப்பு:யுரேனியம்(V) சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:அணுக்கருப் பொருட்கள்
பகுப்பு:ஒருங்கிணைப்புப் பலபடிகள்
பகுப்பு:கனிமவேதியியல் பலபடிகள்
தேசிய நெடுஞ்சாலை 8இ (இந்தியா)

**தேசிய நெடுஞ்சாலை 8இ** (NH 8E) குஜராத் மாநிலத்திலுள்ள தேசிய நெடுஞ்சாலைகளில் ஒன்றாகும். இந்த நெடுஞ்சாலை டவர்க மற்றும் பவன்நகர்  போன்ற பகுதியை 445 கி.மீ. (227 மைல்) தொலைவில் இணைக்கிறது.

## மேற்கோள்கள்

பகுப்பு:இந்திய தேசிய நெடுஞ்சாலைகள்
ஊய் மக்கள்

**உய் மக்கள்** அல்லது **ஹுய் மக்கள்** (, (Xiao'erjing): خُوِذُو / حواري, , (டங்கன் மொழி): Хуэйзў/Huejzw) என்பவர்கள் சீனாவின் அங்கீகரிக்கப்பட்ட மாந்தரினக்குழுவினர். பெரும்பாலும் இசுலாமிய சமயத்தைப் பின்பற்றும் இவர்கள் பல நூற்றாண்டுகளாகச் சீனாவுடன் வணிகம் மற்றும் அரசியல் தொடர்புகள் கொண்டபோது சீனப்பெண்களை மணந்து சீனாவிலேயே நிரந்தரமாக குடியேறிய மத்திய ஆசிய, அரேபிய மற்றும் பாரசீக மக்களின் வழித்தோன்றல்களாகக் கருதப்படுகின்றனர்.

செங்கிஸ் கான் காலத்தில் இம்மக்கள் ”ஹுய் ஹுய்” என்று அழைக்கப்பட்டனர். ”ஹுய்” என்பதற்கு சீன மொழியில் வெளிநாட்டினர் எனப்பொருள்.

சீனாவின் 56 இனக்குழுக்களில் ஹுய் இன மக்களும் அடங்குவர். ஹுய் மக்கள் சீனாவின் வடமேற்கு பகுதிகளான நிங்சியா ஹுய் தன்னாட்சி மண்டலம், கான்சு, ஃஇங்ஹை, சிங்சியாங் போன்ற இடங்களில் அடர்த்தியாகவும், மத்திய சீனா மற்றும் கிழக்கு சீனாவின் பகுதிகளான பெய்ஜிங், உள் மங்கோலியா, ஹெபெய், ஹைனான் மற்றும் உன்னானில் பரவலாகவும் வாழ்கின்றனர். தைவான் மற்றும் இந்தோனேசியா நாட்டில் இம்மக்கள் சிறுபான்மையாக உள்ளனர்.

சீன அரசின் 2011 ஆம் ஆண்டு மக்கட்தொகைக் கணக்கெடுப்பின்படி ஹுய் இன முஸ்லிம்களின் மக்கட்தொகை சுமார் பத்து மில்லியன்.. உய்குர் முசுலிம் மக்களை விட மக்கட்தொகையில் கூடியவர்கள்.

இவர்கள் மாண்டரின் சீன மொழி பேசும் சன்னி இசுலாமியர்கள். மொழி மற்றும் பண்பாட்டுக் கூறுகளில் ஹான் சீனர்களைப் பின்பற்றுகின்றனர்..

## மேற்கோள்கள்


## வெளி இணைப்புகள்
* ஹுய் மக்கள்

பகுப்பு:சீனாவின் இனக்குழுக்கள்
நீர்மவுலோகமாதல்

**நீர்மவுலோகமாதல்** *(Hydrometalation )* என்பது ஒரு வகையான கரிமவுலோக வேதியியல் வேதிவினையாகும். இவ்வினையில் ஐதரசனுடன் ஒரு உலோகம் இணைந்துள்ள அதாவது ஒரு உலோகவைதரைடு (M-H, உலோகவைதரைடு) பிணைப்புள்ள வேதிச்சேர்மம் ஆல்கீன் போன்ற நிறைவுறா பிணைப்புள்ள (RC=CR) ஒரு சேர்மத்துடன் சேர்ந்து கார்பனுடன் ஒரு உலோகம் இணைந்துள்ள (RHC-CRM)  ஒரு புதிய சேர்மம் உருவாகிற வினையைக் குறிக்கிறது. இவ்வினையில் ஈடுபடும் உலோகம் ஐதரசனை விட எலக்ட்ரான் கவர்திறன் குறைவாகப் பெற்றிருக்கும். பீட்டா – ஐட்ரைடு நீக்க வினை இதற்கு எதிரான வினையாக கருதப்படுகிறது. அமைப்பு ரீதியாக நீர்மவுலோகமாக்கல் வினை கார்போவுலோகமாதலுடன் தொடர்பு கொண்டது. அடி மூலக்கூறு அல்கைனாக இருக்கும்போது வினைல்கரிமவுலோகம் உண்டாகிறது.

:

நீர்மபோரானாதல், நீர்மசிலைனாதல் மற்றும் நீர்மசர்கோனாதல்.

## மேற்கோள்கள்

பகுப்பு:கரிம உலோக வேதியியல்
தன்நேர்மின்னணு மாற்றம்

**தன்நேர்மின்னணு மாற்றம்** (*autoprotolysis*) என்பது ஒரே மாதிரியான இரண்டு மூலக்கூறுகளுக்குள் ஒரு புரோட்டான் மாற்றப்படும் வினையாகும். வினையில் ஈடுபடும் மூலக்கூறுகளில் ஒன்று பிரான்சிடெட் அமிலமாக செயல்பட்டு ஒரு புரோட்டானை வெளிவிடுகிறது. வெளிவரும் புரோட்டானை மற்றொரு மூலக்கூறு பிரான்சிடெட் காரமாக செயல்பட்டு ஏற்றுக் கொள்கிறது. உதாரணமாக தண்ணீர் தன் அயனியாக்கம் வினையின் போது தன்நேர்மின்னணு மாற்ற வினைக்கு உட்படுகிறது.

:H2O + H2O  OH– + H3O+

அமில ஐதரசன் மற்றும் தனித்த எலக்ட்ரான் இரட்டைகள் இரண்டையும் பெற்றுள்ள எல்லா கரைப்பான்களும் தன்நேர்மின்னணு மாற்ற வினையில் ஈடுபடும்.

உதாரணமாக தூய்மையான நிலையில் அம்மோனியா தன்நேர்மின்னணு மாற்ற வினையில் ஈடுபடுகிறது.

:2NH3  NH2- + NH4+

மற்றொரு உதாரணம் அசிட்டிக் அமிலமாகும்.

:2 CH3COOH ⇌ CH3COO− + CH3COOH

## மேற்கோள்கள்

பகுப்பு:சமநிலை வேதியியல்
பகுப்பு:பகுப்பாய்வு வேதியியல்
பகுப்பு:அமில-கார வேதியியல்
மலேசியத் தலைமை நீதிபதி

**மலேசியத் தலைமை நீதிபதி** (ஆங்கிலம்: *Chief Justice of Malaysia*; மலாய்: *Ketua Hakim Negara*) என்பவர் மலேசிய நீதித் துறையின் தலைவர் ஆவார். **மலேசிய உச்ச நீதிமன்றத் தலைமை நீதிபதி** எனவும் அழைக்கப் படுகிறார். 1994-ஆம் ஆண்டில் இருந்து மலேசிய உச்ச நீதிமன்றத் தலைமை நீதிபதி எனும் பதவி மொழி பயன்படுத்தப்பட்டு வருகிறது. அதற்கு முன்னர், கூட்டரசு நீதிமன்றப் பிரபுத் தலைவர் (*Lord President of the Federal Court*) என அழைக்கப்பட்டது.

மலேசியத் தலைமை நீதிபதி பதவிக்கு அடுத்த நிலைப்பதவி, மலேசிய மேல்முறையீட்டு நீதிமன்றத் தலைவர் (*President of the Court of Appeal*) பதவி ஆகும். அடுத்த பதவி **மலாயா தலைமை நீதிபதி**; அதற்கும் அடுத்த பதவி **சபா சரவாக் தலைமை நீதிபதி** ஆகும்.

2 மே 2019 முதல் தற்போது வரையில் தலைமை நீதிபதியாக பதவி வகிப்பவர் தெங்கு மைமுன் துவான் மாட் ஆவார்.

## மலேசியாவின் தலைமை நீதிபதிகள்

* துன் அப்துல் அமீட் ஒமார் (1994; அதற்கு முன்னர் பிரபுத் தலைவர்)
* துன் முகமட் யூசோப் சின் (1994 to 2000)
* துன் முகமட் சாய்டின் அப்துல்லா (2000 to 2003)
* துன் அகமட் பைருசு அப்துல் ஆலிம் (2003 to 2007)
* துன் அப்துல் அமீட் முகமட் (2007 to 2008)
* துன் சாக்கி அசுமி (2008 to 2011)
* துன் அரிபின் சக்காரியா (2011 தொடக்கம்)
* துன் முகமட் ரவுஸ் சரீப் (Md Raus Sharif) (2017-2018)
* துன் ரிச்சர்ட் மலாஞ்சும் (Richard Malanjum) (2018-2019)
* துன் தெங்கு மைமுன் துவான் மாட் (Tengku Maimun Tuan Mat) (2019-kini)

## மேற்கோள்கள்

## மேலும் காண்க
* மலேசியாவின் நீதித்துறை
* மலேசிய உச்சநீதிமன்றம்
* மலேசிய மேல்முறையீட்டு நீதிமன்றம்
* மலேசிய மேல்முறையீட்டு நீதிமன்றத் தலைவர்

## வெளி இணைப்புகள்
* The Malaysian Judiciary 

பகுப்பு:மலேசிய நீதிபதிகள்
பகுப்பு:மலேசிய நீதித்துறை‎‎
வயிற்றுக்காலி

**வயிற்றுக்காலி** (Gastropoda) என்பது, பொதுவாக **[[நத்தை]]கள் மற்றும்  ஓடில்லா நத்தைகள்** ஆகியவற்றை அடக்கிய தொகுதி (உயிரியல்) மெல்லுடலி யில் அடங்கும் ஒரு பெரிய  வகுப்பு (உயிரியல்) ஆகும். இவ்வகுப்பில் கடல் நத்தை இனங்கள், நன்னீர் நத்தைகள் மற்றும் ஓடில்லா நத்தைகள் என்பன அடங்குகின்றன. இவை வயிறுடன் இணைந்த கால் கொண்டு நகர்வதால் வயிற்றுக்காலி என்று அழைக்கப்படுகின்றன.

குடற்காலிகள் வகுப்பு பூச்சிகளுக்கு அடுத்ததாக அதிக அங்கி இனங்களைக் கொண்ட வகுப்பாகும். இவ்வகுப்பு தொல்லுயிர் எச்சம் அடிப்படையில் பிந்திய கம்பிரியன் (Late Cambrian) காலத்துக்குரியது. இதில்  611 குடும்பங்கள் காணப்பட்டதாகவும், அதில் 202  இனஅழிவு க்கு உட்பட்டதாகவும் தொல்லுயிர் எச்சப் பதிவுகள் காட்டுகின்றன.

குடற்காலிகள் மெல்லுடலிகள் கணத்தில், காணப்படும் மிகப்பெரிய வகுப்பு (உயிரியல்) ஆகும். இதில் 60,000 முதல் 80,000  வரையான நத்தை மற்றும் ஓடில்லா நத்தை இனம் (உயிரியல்)கள் காணப்படுகின்றன. இவற்றின் உடற்கூற்றியல், நடத்தை, உணவூட்டம், மற்றும் இனவிருத்தி பொருத்தப்பாடுகள் ஒரு கிளைப்பாட்டியலில் இருந்து மற்றொரு வகைக்கு மாறுபட்டதாகும். இதனால் குடற்காலிகளின் பொதுவான தன்மைகளை வகைப்படுத்துவது கடினமாகும்.

## மேற்கோள்கள்

பகுப்பு:மெல்லுடலிகள்
மலேசிய விலங்குகளின் பட்டியல்

மலேசியா, பலவகையான விலங்குகளைக் கொண்ட நாடு. அங்கு காணப்படும் மழைக்காடுகள் காட்டு விலங்குகளுக்கு புகலிடமாக அமைகிறது. தீபகற்ப மலேசியக் காடுகளில் மட்டும், ஏறக்குறைய 210 வகையான பாலூட்டிகள்; 250 வகையான ஊர்வன; 150 வகையான தவளைகள்; 620 வகையான பறவைகள் உள்ளன. பவள முக்கோணத்திற்குள் மலேசியா இருப்பதால், கடல் சார் உயிரினங்களும் பெருமளவில் உள்ளன. மலேசிய விலங்குகளின் பட்டியல் இங்கே தரப்படுகிறது.

## விலங்குவளம்
* இந்திய உடும்பு
* தோணியாமை
* அழுங்காமை
* பேராமை
* இராச மலைப்பாம்பு
* உவர்நீர் முதலை
* சியாமிய முதலை
* நீர் உடும்பு

## மேலும் படிக்க
* காட்டுயிர்

## மேற்கோள்கள்

பகுப்பு:மலேசியா தொடர்பான பட்டியல்கள்‎
பகுப்பு:விலங்குகள்
இலித்தியம் அயோடைடு

**இலித்தியம் அயோடைடு** (*Lithium iodide*) என்பது LiI என்ற மூலக்கூறு வாய்பாடு கொண்ட ஒரு கனிம சேர்மமாகும். இலித்தியமும் அயோடினும் இணைந்து இச்சேர்மம் உருவாகிறது. காற்றில் திறந்து வைக்கும்போது அயோடைடு அயோடினாக ஆக்சிசனேற்றம் அடைவதால் இது மஞ்சள் நிறமாக மாறுகிறது. சோடியம் குளோரைடு படிகமாதலின் மையக்கருத்தைப் பின்பற்றியே இலித்தியம் அயோடைடும் படிகமாகிறது  Various hydrates are also known.
 
## பயன்கள்
உயர்வெப்ப மின்கலன்களில் இலித்தியம் அயோடைடு மின்பகுளியாகப் பயனாகிறது. மேலும் செயற்கையாக இதயத்துடிப்பை முடுக்கிவிடக்கூடிய நீண்ட கால பயன்பாட்டு மின்கலன்களில் இது பயனாகிறது. திடரூப இலித்தியம் அயோடைடு நியூட்ரான்களை கண்டறியும் ஒளிர்பொருளாக விளங்குகிறது. அயோடினுடன் சேர்ந்து அயோடின் கலவையாகவும் சூரிய மின்கலன்களில் சாய உணர் மின்பகுளியாகவும் இது பயன்படுகிறது.

கரிம தொகுப்பு வினைகளில் கார்பன் – ஆக்சிசன் பிணைப்பில் பிளவை உண்டாக்க உதவுகிறது. உதாரணமாக மெத்தில் எசுத்தர்களை கார்பாக்சிலிக் அமிலங்களாக மாற்றுவதில் பயன்படுகிறது:.

:RCO2CH3  +  LiI  +  H2O   →    RCO2H  +  LiOH + CH3II

இலித்தியம் அயோடைடு இட அமைப்பியல் ஆய்வுகளில் முகவராக பயன்படுகிறது. சிறுநீரக நச்சுத்தன்மை காரணமாக தற்பொழுது இம்முறை கைவிடப்பட்டு இதற்குப் பதிலாக கரிம அயோடின் மூலக்கூறுகள் பயன் படுத்தப்படுகின்றன. கனிம அயோடின் கரைசல்களால் அதியூடழுத்தம், உயர் பாகுத்தன்மை போன்ற துன்பங்கள் விளைகின்றன .

## மேற்கோள்கள்

## வெளி இணைப்புகள்
* -->
* -->

பகுப்பு:இலித்தியம் உப்புகள்
பகுப்பு:அயோடைடுகள்
பகுப்பு:உலோக ஆலைடுகள்
பகுப்பு:நீர் ஈர்க்கும் பொருட்கள்
பகுப்பு:கார உலோக அயோடைடுகள்
பகுப்பு:பாறை உப்பு படிகக் கட்டமைப்பு
தர்சி சட்டமன்றத் தொகுதி

என்பது ஆந்திரப் பிரதேச சட்டமன்றத்திற்கான தொகுதியாகும். இது ஒங்கோலு மக்களவைத் தொகுதிக்கு உட்பட்டது.

## உட்பட்ட பகுதிகள்
இது பிரகாசம் மாவட்டத்தில் உள்ள கீழ்க்காணும் பகுதிகளைக் கொண்டுள்ளது.
* தொனகொண்டா மண்டலம்
* குரிச்சேடு மண்டலம்
* முண்ட்லமூர் மண்டலம்
* தாள்ளூர் மண்டலம்
* தர்சி மண்டலம்

## சட்டமன்ற உறுப்பினர்
*பதின்மூன்றாம் சட்டமன்றம்: (2014 - 2019) சித்தா ராகவராவு (தெலுங்கு தேசம் கட்சி)

## சான்றுகள்

பகுப்பு:ஆந்திரப் பிரதேச சட்டமன்றத் தொகுதிகள்
பகுப்பு:பிரகாசம் மாவட்டம்
தே. ம. சுவாமிநாதன்

**தேவ மனோகரன் சுவாமிநாதன்** (*Deva Manoharan Swaminathan*) இலங்கைத் தமிழ் வழக்கறிஞரும், அரசியல்வாதியும் ஆவார். ஐக்கிய தேசியக் கட்சியின் நாடாளுமன்ற உறுப்பினரான இவர், இந்து மத விவகாரம் மற்றும் மீள்குடியேற்ற அமைச்சராக 2015 சனவரி 12 முதல் நியமிக்கப்பட்டார். 2015 நவம்பர் 11 முதல் சிறைச்சாலைகள் மறுசீரமைப்பு அமைச்சராகவும் நியமிக்கப்பட்டார். முன்னாள் மேல் மாகாண ஆளுநராகவும், தேசிய சேமிப்பு வங்கியின் தலைவராகவும் பணியாற்றினார்.

## குடும்பமும், கல்வியும்
சுவாமிநாதன் வட இலங்கையில் புகழ் பெற்ற அரசியல் குடும்பத்தில் எம். சுவாமிநாதன், லலிதாம்பிகை ஆகியோருக்குப் பிறந்தவர். முன்னைநாள் மேலவை உறுப்பினர் சர் சங்கரப்பிள்ளை பரராஜசிங்கம் இவரது தாய்வழிப் பாட்டனார் ஆவார். சேர் பொன்னம்பலம் அருணாசலம் தந்தை வழிப் பூட்டனார் ஆவார். கொழும்பு றோயல் கல்லூரியில் கல்வி பயின்ற சுவாமிநாதன், இலங்கை சட்டக் கல்லூரியில் சட்டம் கற்று உச்சநீதிமன்ற சட்டவறிஞராக வெளியேறினார். சட்டக் கல்லூரியின் தமிழ்ச் சங்கத்தின் தலைவராகப் பணியாற்றினார்.

## சட்டப் பணி
கொழும்பில் தனது சட்டவறிஞர் பணியை ஆரம்பித்த சுவாமிநாதன், 1971 இல் டி. எம். சுவாமிநாதன் அசோசியேட்சு என்ற சட்ட நிறுவனத்தை ஆரம்பித்தார்.

## அரசியலில்
அரசுத்தலைவர் ஜே. ஆர். ஜெயவர்தனா, ஐக்கிய தேசியக் கட்சி உறுப்பினரான சுவாமிநாதனை பல்கலைக்கழக மானியங்கள் ஆணைக்குழு, பொதுச் சேவைகள் ஆணையம், கல்விச் சேவைகள் குழு ஆகியவற்றில் உறுப்பினராக நியமித்தார். பின்னர் அரசுத்தலைவர் ரணசிங்க பிரேமதாசாவின் கீழ் உள்ளூராட்சி சேவைகள் ஆணைக்குழுவின் உறுப்பினராகவும் சேவையாற்றினார். 2002 இல் தேசிய சேமிப்பு வங்கியின் தலைவராக நியமிக்கப்பட்டார்.

அரசுத்தலைவர் விஜயதுங்கா மேல்மாகாணசபை ஆளுனர் சுப்பையா சர்வானந்தாவை சர்ச்சைக்குரிய வகையில் பதவி நீக்கம் செய்ததை அடுத்து, அவரது இடத்துக்கு சூன் 2004 இல் சுவாமிநாதன் நியமிக்கப்பட்டார்.

2010 நாடாளுமன்றத் தேர்தலில் ஐக்கிய தேசியக் கட்சியின் சார்பில் தேசியப் பட்டியல் உறுப்பினராக நியமிக்கப்பட்டார். 2015 சனவரி 12 இல் அரசுத்தலைவர் மைத்திரிபால சிறிசேனவினால் இந்து மத விவகாரம் மற்றும் மீள்குடியேற்ற அமைச்சராக நியமிக்கப்பட்டார். மீண்டும் இவர் 2015 செப்டம்பர் 4 அன்று புனர்வாழ்வு, மீள்குடியேற்றம் மற்றும் இந்து மத அலுவல்கள் அமைச்சராக நியமிக்கப்பட்டார். 2015 நவம்பர் 11 முதல் சிறைச்சாலைகள் மறுசீரமைப்பு அமைச்சராகவும் கூடுதல் பொறுப்பு வழங்கப்பட்டது.

## சமூக சேவை
சுவாமிநாதன் கொழும்பு பொன்னம்பலவாணேசுவரர் கோயிலின் அறங்காவல் குழுத் தலைவராவார். இவர் கொழும்பு விவேகானந்த சபையின் நூற்றாண்டுத் தலைவராகவும் இருந்துள்ளார்.

## மேற்கோள்கள்

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கை மேல் மாகாண ஆளுநர்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:கொழும்பு மாவட்ட நபர்கள்
பகுப்பு:இலங்கை அமைச்சர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
நேரியல் மூலக்கூற்று வடிவியல்

வேதியியலில் **நேரியல் மூலக்கூற்று வடிவியல்** (*linear molecular geometry*) என்பது மூன்று அல்லது அதற்கு மேற்பட்ட அணுக்கள் எதிர்பார்க்கும் 180 பாகை பிணைப்பு கோணத்தில் வைக்கப்படும் ஏற்பாட்டை விவரிக்கிறது. இரண்டு அடுத்தடுத்த பிணைப்புகளுக்கு இடையே உள்ள வடிவியல் கோணமே பிணைப்புக் கோணம் எனப்படுகிறது. இந்த வரையறையின்படி அமையும் ஒரு நேர்கோட்டு மாதிரியில் அணுக்கள் ஒரே நேர்கோட்டில் இணைக்கப்பட்டிருக்கும். அசெட்டிலீன், கார்பனீராக்சைடு, நைட்ரிக் ஆக்சைடு போன்ற வேதிப்பொருட்கள் நேரியல் மூலக்கூறுகளுக்கு உதாரணமாகும். பெரும்பாலும் நேர்கோட்டு வடிவத்தை விளக்க அசெட்டிலீனின் மூலக்கூறு வடிவமே எடுத்துக் கொள்ளப்படுகிறது. ஏனெனில் இம்மூலக்கூறில் உள்ள கார்பன் மையங்கள் sp சுற்றுப்பாதையின் ஒழுக்குக் கலப்பினை நாடுகின்றன. நேர்கோட்டு வடிவில் பல மூலக்கூறுகள் காணப்பட்டாலும் முக்கியமான உதாரணங்களாக CO<sub>2</sub>, HCN,  மற்றும் செனான் இருபுளோரைடு ஆகியன கருதப்படுகின்றன. நேர்கோட்டு அயனிகளுக்கு உதாரணங்களாக எதிர்மின் அயனிகள் N<sub>3</sub><sup>&minus;</sup> மற்றும் SCN&minus; என்பனவும் NO2+ என்ற நேர்மின் அயனியும் உள்ளன.

## மேற்கோள்கள்


## இவற்றையும் காண்க
*வலுவளவு ஓட்டு இலத்திரன் சோடிகளின் தள்ளுகைக் கொள்கை
*மூலக்கூற்று வடிவியல்

## வெளி இணைப்புகள்
*Chem| Chemistry, Structures, and 3D Molecules 
* Indiana University Molecular Structure Center
*Interactive molecular examples for point groups
* Molecular Modeling 
* Animated Trigonal Planar Visual

பகுப்பு:மூலக்கூற்று வடிவியல்
நீலன் திருச்செல்வம்

**நீலன் திருச்செல்வம்** (சனவரி 31, 1944 – சூலை 29, 1999) ஒரு மிதவாத, ஆற்றல் மிகுந்த, அரச சட்டமைப்பு அறிவுவாய்ந்த, சர்வதேச மதிப்பு பெற்ற ஒரு இலங்கைத் தமிழ் அரசியல்வாதி ஆவார். இவரே இலங்கையில் கொள்கை பற்றிய முன்னணி ஆய்வு நிறுவன அமைப்புகளின் (Centre for Ethnic Studies, Law Society Trust) அமைப்பாளர்களில் ஒருவராக இருந்தவர்.

## படுகொலை
நீலன் திருச்செல்வம் ஜூலை 29, 1999 அன்று தற்கொலைக் குண்டுதாரி ஒருவரால் படுகொலை செய்யப்பட்டார் .  தற்கொலைத் தாக்குதல் மாதிரியை முன்வைத்தும் பிற பின்புலங்களை முன்வைத்தும் இக்கொலையை தமிழீழ விடுதலைப் புலிகளே செய்திருக்க முடியும் என்று பிபிசியும் பிற ஆய்வாளர்களும் கருத்து தெரிவித்துள்ளார்கள்.

## பன்னாட்டுக் கண்டனங்கள்
நீலன் திருச்செல்வத்தின் கொலைக்கு பொது மக்களிடம் இருந்தும், மனித உரிமை அமைப்புகளில் இருந்தும், பல சர்வதேச அரசியல் தலைவர்களிடம் இருந்தும் கண்டனங்கள் தெரிவிக்கப்பட்டன.

## வெளி இணைப்புகள்
* Neelan Tiruchelvam Trust
* Sri Lanka's Voice of Moderation
* On the Tightrope Acts of Neelan Thiruchelvam Eight Critiques
* International Center for Ethnic Studies 

## மேற்கோள்கள்


பகுப்பு:இலங்கை அரசியல்வாதிகள்
பகுப்பு:இலங்கையில் கொலை செய்யப்பட்ட அரசியல்வாதிகள்
பகுப்பு:1944 பிறப்புகள்
பகுப்பு:1999 இறப்புகள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கையின் 8வது நாடாளுமன்ற உறுப்பினர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கை இந்துக்கள்
பகுப்பு:தமிழ்ச் சமூகப் போராளிகள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:தமிழர் விடுதலைக் கூட்டணி அரசியல்வாதிகள்
பகுப்பு:இலங்கைத் தமிழ் வழக்கறிஞர்கள்
பகுப்பு:கொழும்பு மாவட்ட நபர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
நீராற்பகுப்பு மாறிலி

**நீராற்பகுப்பு மாறிலி** (*hydrolysis constant*) என்பது நீராற்பகுப்பு வினைக்கான ஒரு சமநிலை மாறிலி ஆகும்.

உதாரணமாக அலுமினியம் குளோரைடு போன்ற உலோக உப்பு நீர்க்கரைசல் ஒன்றில் கரைந்திருக்குமேயானால் அதிலுள்ள உலோக நேர்மின் அயனிக்கள் லூயி அமிலமாக செயல்படுகின்றன. மேலும் கரைசலில் உள்ள நீர் மூலக்கூறுகளை நீராற்பகுப்பு செய்கின்றன.

:Al3+ + 2H2O &rarr; AlOH2+ + H3O+

இவ்வினையின் நீராற்பகுப்பு மாறிலி பின்வருமாறு காட்டப்படுகிறது.

:Kநீராற்பகுப்பு = [H3O+] * [AlOH2+] / [Al3+]

நீராற்பகுப்பு மாறிலியின் பொதுவான மாதிரி படிவம் இவ்வாறு விளக்கப்படுகிறது.

:Ka = [H3O+] * [A−] / [HA]

இங்கு A−  என்பது எந்தவொரு காரத்தையும் மற்றும்  HA என்பது எந்தவொரு அமிலத்தையும் குறிக்கும்.

## மேற்கோள்கள்

பகுப்பு:சமநிலை வேதியியல்
புபொப 69

**புபொப 69** *(NGC 69)* எனப் புதிய பொதுப் பட்டியலில்  அந்திரொமேடா பேரடை யில் உள்ள ஒரு ஒடுக்க உருவ அண்டம் பட்டியலிடப்பட்டுள்ளது. இவ்வண்டம் புபொப 68 குழுவின் ஒரு உறுப்பினர் ஆகும். 1855 ஆம் ஆண்டு ஆர்.ஜே. மிட்சல் என்பவரால் கண்டறியப்பட்டது. இவ்வண்டம் மிக மங்கலானது என்றும் சிறியதாக வட்டவடிவத்தில் காணப்படுகிறது என்றும் இவர் விவரிக்கிறார்.

## மேற்கோள்கள்

0069
01191
பகுப்பு:அந்திரொமேடா (விண்மீன் குழாம்)
புபொப 70

**புபொப 70** *(NGC 70)* எனப் புதிய பொதுப் பட்டியலில்  அந்திரொமேடா பேரடை யில் உள்ள ஒரு தண்டு கருச்சுருள் அண்டம் பட்டியலிடப்பட்டுள்ளது. 1897 ஆம் ஆண்டு திசம்பர் 19 அன்று குயில்லயூம் பிகொவுடான் என்பவரால் கண்டறியப்பட்டது. இவ்வண்டம் மிக மங்கலானது என்றும் மிகவும் சிறியதாகவும் வட்டவடிவத்தில் இரண்டு மங்கலான விண்மீன்களுக்கு இடையில் காணப்படுகிறது என்றும் இவர் விவரிக்கிறார்.

## மேற்கோள்கள்

0070
01194
பகுப்பு:உப்சலா பொதுப் பட்டியல் பொருட்கள்
பகுப்பு:தண்டு கருச்சுருள் அண்டங்கள்
பகுப்பு:அந்திரொமேடா (விண்மீன் குழாம்)
மெய்மையியம் (கலை)

**மெய்மையியம்** அல்லது **இயல்பியம்** (Realism) என்பது, அலங்காரமோ, விளக்கமோ இன்றி உலகில் அன்றாட வாழ்வில் காண்பவற்றை அப்படியே காண்கலைகளிலோ, இலக்கியத்திலோ எடுத்துக் காட்டுவதைக் குறிக்கும். இது, உண்மையை எடுத்துக் காட்டும் நோக்கில் அருவருப்பு, இழிந்தநிலை ஆகியவற்றை உள்ளடக்கும் படைப்புக்களையும் குறிக்கக்கூடும். மெய்மையியம் என்பது 1850 களில் பிரான்ஸ் நாட்டில்,1848 ஆண்டு நிகழ்ந்த பிரெஞ்சு புரட்சிக்குப் பிறகு, உருவான ஒரு கலை இயக்கத்தையும் குறிக்கும். இது, 1800 களின் நடுப்பகுதியில் மிகவும் புகழ் பெற்ற கலை வடிவமாகத் திகழ்ந்தது. காண்பவற்றை அப்படியே படமாக்கித் தரும் புதிய கலையான நிழற்படக் கலையின் அறிமுகப்படுத்தப்பட்டபோது, காண்பது போலவே படங்களை உருவாக்கும் விருப்பு மக்களிடையே ஏற்பட்டது. இக்காலத்திலேயே இயல்பிய இயக்கம் உருவானது.

நிழற்படங்களின் அறிமுகத்துடன் மெய்மையியத்தின் புகழ் வளர்ச்சியடைந்தது. மெய்மையியத்தினர் 18, 19 ஆம் நூற்றாண்டுகளில் பிரான்சிய இலக்கியத் துறையில் முன்னணியில் இருந்த புத்தார்வக் கற்பனையியத்துக்கு எதிரானவர்களாக இருந்தனர். தனிப்பட்ட விருப்பு வெறுப்புக்களால் பாதிக்கப்படாத மெய்மையியம் புறநோக்கு  உண்மைக் (objective reality) கொள்கையில் நம்பிக்கை கொண்டது. உண்மையும், துல்லியமும் பல மெய்மையியத்தினரின் குறிக்கோளாக இருந்தது. 

## மேற்கோள்கள்

பகுப்பு:கலை இயக்கங்கள்
பகுப்பு:கலை வரலாறு
அரிசங்கர் பிரம்மா

**அரிசங்கர் பிரம்மா** அல்லது **ஹரிசங்கர் பிரம்மா** (Harishankar Brahma) (பிறப்பு:19 ஏப்பிரல் 1950)) இந்தியாவின் 19-வது புதிய தலைமை தேர்தல் ஆணையராக 16 சனவரி 2015 அன்று பதவியேற்றார். ஜே.எம்.லிங்டோவுக்குப் பிறகு வடகிழக்கு மாநிலத்திலிருந்து இந்தப் பதவிக்கு தேந்தெடுக்கப்பட்டுள்ள இரண்டாவது நபராவார்.

அரிசங்கர் பிரம்மா அசாம் மாநிலத்தைச் சேர்ந்தவர். ஆந்திரப்பிரதேச 1975-ம் ஆண்டு  இந்திய ஆட்சிப் பணி தொகுப்பைச் சேர்ந்தவர். அரிசங்கர் பிரம்மாவுக்கு வரும் ஏப்ரல் 19-ம் தேதி 65 வயது நிரம்புவதால் 19 ஏப்பிரல் 2015இல் ஓய்வு பெற்றார்.

## முந்தைய பதவிகள்
:30 ஏப்பிரல் 2010 (ஓய்வு பெறும் வரை) மத்திய அரசின் எரிசக்தித் துறை செயலாளர்.
:25 ஆகஸ்ட் 2010 முதல் 15 சனவரி 2015 முடிய இந்தியத் தேர்தல் ஆணையர்.

## கல்வி
19 ஏப்பிரல் 1950இல் பிறந்த அரிசங்கர்பிரம்மா, அசாம், கௌகாத்தி பல்கலைகழகத்தில், அரசியல் அறிவியலில் பட்டமேற்படிப்பு முடித்தார்.

## மேற்கோள்கள்


பகுப்பு:1950 பிறப்புகள்
பகுப்பு:இந்தியத் தலைமை தேர்தல் ஆணையர்கள்
பகுப்பு:இந்திய அரசு அதிகாரிகள்
பகுப்பு:வாழும் மக்கள்
திருபுவனை சட்டமன்றத் தொகுதி

**திருபுவனை சட்டமன்றத் தொகுதி**, புதுச்சேரி சட்டமன்றத்திற்கான தொகுதியாகும். இது புதுச்சேரியின் 30 சட்டமன்றத் தொகுதிகளில் ஒன்று. இது புதுச்சேரி மக்களவைத் தொகுதிக்கு உட்பட்டது.

## பகுதிகள்
இந்த தொகுதியில் புதுச்சேரி மாவட்டத்தின் சில பகுதிகள் உள்ளன.
அவை:
*மண்ணாடிப்பட்டு பஞ்சாயத்து (பகுதி)
**சோரப்பட்டு
**வம்புப்பட்டு
**செல்லிப்பட்டு
**சன்னியாசிக்குப்பம்
**கலிதீர்த்தால்குப்பம்
**மதகடிப்பட்டு
**திருபுவனை
**திருவண்டார்கோயில்

## வெற்றி பெற்றவர்கள்

## மேற்கோள்கள்

பகுப்பு:புதுச்சேரி சட்டமன்றத் தொகுதிகள்
பகுப்பு:புதுச்சேரி மாவட்டம்
உழவர்கரை சட்டமன்றத் தொகுதி

, (*Ozhukarai Assembly constituency*) புதுச்சேரி சட்டமன்றத்திற்கான தொகுதியாகும். இது புதுச்சேரியின் 30 சட்டமன்றத் தொகுதிகளில் ஒன்று. இது புதுச்சேரி மக்களவைத் தொகுதிக்கு உட்பட்டது.

## பகுதிகள்
இந்த தொகுதியில் புதுச்சேரி மாவட்டத்தின் சில பகுதிகள் உள்ளன.
இவை:
*ஒழுக்கரை (உழவர்கரை) நகராட்சியின் 31வது ,32வது, 33வது, 37வது வார்டுகள்

## வெற்றி பெற்றவர்கள்

## சான்றுகள்

பகுப்பு:புதுச்சேரி சட்டமன்றத் தொகுதிகள்
பகுப்பு:புதுச்சேரி மாவட்டம்
புபொப 71

*

*'புபொப 71*' *(NGC 71)'' எனப் புதிய பொதுப் பட்டியலில்  அந்திரொமேடா பேரடை யில் உள்ள ஒரு ஒடுக்க உருவ அண்டம் பட்டியலிடப்பட்டுள்ளது.
 
## தோற்றம்
ஒடுக்க உருவ அண்டங்கள் ஒப்பீட்டளவில் இளம் விண்மீன் மண்டலங்களாகவும் அவை தாங்களே உருவானவை போலவும் உள்ளன . வாயுவும் தூசும் கலந்த பெரிய மேகக்கூட்டம் போல புறப்பட்ட இவை பிரபஞ்சம் தோன்றிய ஆரம்பநாட்களில் குளிர்ந்த கரும் பொருளாகவே இவை கற்பனையில் காணப்பட்டன. அண்டப் பின்னணிக் கதிர்வீச்சு வேறுபாடுகள் இதை விளக்கின. வாயு மற்றும் தூசி கலந்த இந்த இருண்ட மேகங்கள் பின்னர் சுய அமுக்குதல் மூலம் இலட்சக்கணக்கான விண்மீன்களாக உருவாகின. இவ்வாறு தோன்றிய விண்மீன் மண்டலங்களில் பல பெரிய விண்மீன்களால் இடம்பெற்றிருந்தன. இதன் பின்னர் பல இலட்சக்கணக்கான ஆண்டுகளுக்குப் பிறகு சிறிய விண்மீன்கள் உருவாக்கப்பட்டன. மாபெரும் பேருரு விண்மீன்களும் மிகைப் பேருரு விண்மீன்களும் மீயொளிர் விண்மீன் வெடிப்பு மற்றும் மிகையொளிர் விண்மீன் வெடிப்புகளில் காணாமல் போயின. புபொப 71 ஆதிகால விண்மீன் மண்டலம் மற்றும் சுருள் விண்மீன் மண்டலம் இவற்றிற்கு இடையில் உள்ள விண்மீன் ஆகும்.

## மேற்கோள்கள்

பகுப்பு:அந்திரொமேடா (விண்மீன் குழாம்)
பகுப்பு:ஒடுக்க உருவ அண்டங்கள்
முத்தியால்பேட்டை சட்டமன்றத் தொகுதி

thumb|வலது**முத்தியால்பேட்டை சட்டமன்றத் தொகுதி** என்பது புதுச்சேரி சட்டமன்றத்திற்கான தொகுதியாகும். இது புதுச்சேரியின் 30 சட்டமன்றத் தொகுதிகளில் ஒன்று. இது புதுச்சேரி மக்களவைத் தொகுதிக்கு உட்பட்டது.

## பகுதிகள்
இந்தத் தொகுதியில் புதுச்சேரி மாவட்டத்தின் சில பகுதிகள் உள்ளன.
அவை:
*பாண்டிச்சேரி நகராட்சியின் 1, 2, 3, 4, 6, 7, 8 ஆகிய வார்டுகளாகும்.

## வெற்றி பெற்றவர்கள்

## சான்றுகள்

பகுப்பு:புதுச்சேரி சட்டமன்றத் தொகுதிகள்
பகுப்பு:புதுச்சேரி மாவட்டம்
விழித்திரையழற்சி

**விழித்திரையழற்சி** (Retinitis) என்பது விழித்திரையில் ஏற்படும் அழற்சி நிலையைக் குறிக்கின்றது. இதனால் குருட்டுத்தன்மை ஏற்படலாம். பல்வேறு நோய்த்தொற்றுகளினால் (உதாரணமாக, ஒட்டுண்ணி நோய் (toxoplasmosis), நச்சுயிரி (cytomegalovirus) நோய் மற்றும் பூஞ்சன நோய் (Candidiasis) ஆகியவற்றால்) விழித்திரையழற்சி ஏற்படுகிறது. இரத்தத்திலிருந்து கேண்டிடா பூஞ்சனங்கள் விழித்திரைக்குப் பரவலாம். இதனால் விழித்திரையில் சீழ்க்கட்டுதல் ஏற்படுகிறது. 

## மேற்கோள்கள்


பகுப்பு:அழற்சி
பாய்லேண்டு - சிம்சு ஆக்சிசனேற்றம்

**பாய்லேண்டு – சிம்சு ஆக்சிசனேற்றம்** *( Boyland–Sims oxidation )* என்பது அனிலின் கார பொட்டாசியம் பெர்சல்பேட்டு டன் ஈடுபடும் வேதி வினையைக் குறிக்கிறது. இவ்வினையின் முடிவில் நீராற்பகுப்பு நடைபெற்று ஆர்த்தோ – ஐதராக்சில் அனிலின்கள் உருவாகின்றன.

 
இவ்வினையில் பெரும்பாலும் ஆர்த்தோ மாற்றியன்களே உருவாகின்றன. சில குறிப்பிட்ட அனிலின்கள்  மட்டும் இவ்வினையில் பாரா – சல்பேட்டு மாற்றியன்களைத் தருகின்றன.
 
## வழிமுறை

பாய்லேண்டு – சிம்சு ஆக்சிசனேற்ற வினையில் ஒர் இடைநிலை சேர்மம் அரைல் ஐதராக்சிலமைன் ஆர்த்தோ சல்பேட்டு (**2**). உருவாகின்றது என்பதை பெர்மான் நிருபித்தார். பின்னர் இந்த சுவிட்டர் அயனி இடைநிலைச் சேர்மம் மறுசீராக்கல் மூலம் ஆர்த்தோ மற்றும் பாரா அரைல் சல்பேட்டுகள் தோன்றுகின்றன. (**3a** மற்றும் **3b**)

## மேற்கோள்கள்
#  
#  
#  
#  
#  

E. J. Behrman, On the Mechanism of the Boyland-Sims Oxidation.  Progress in reaction Kinetics and Mechanism, 39, 308-310(2014).

## இவற்றையும் காண்க
* எல்புசு பெர்சல்பேட்டு ஆக்சிசனேற்றம்

பகுப்பு:கரிம ஒடுக்க-ஏற்ற வினைகள்
பகுப்பு:பெயர் வினைகள்
சமச்சரிவு இடைக்கோடு

வடிவவியலில் **சமச்சரிவு இடைக்கோடுகள்** அல்லது **சமச்சரிவு நடுக்கோடுகள்** (*symmedians*) என்பவை முக்கோணத்துடன் தொடர்புடைய மூன்று கோடுகள் ஆகும்.  ஒரு முக்கோணத்தின் இடைக்கோட்டினை (முக்கோணத்தின் ஒரு உச்சியையும் அந்த உச்சிக்கு எதிர்ப்பக்கத்தின் நடுப்புள்ளியையும் இணைக்கும் கோட்டுத்துண்டு) அதனுடன் ஒத்த கோண இருசமவெட்டியில் (முக்கோணத்தின் அதே உச்சிக் கோணத்தை இருசமக்கூறிடும் கோடு) எதிரொளிக்கக் கிடைக்கும் எதிருருக் கோடானது, ஒரு **சமச்சரிவு இடைக்கோடு** ஆகும். சமச்சரிவு இடைக்கோட்டிற்கும் உச்சிக்கோண இருசமவெட்டுக்கும் இடைப்பட்ட கோணமானது, இடைக்கோட்டிற்கும் உச்சிக்கோண இருசமவெட்டிக்குக் இடைப்பட்ட கோணத்திற்குச் சமமாக இருக்கும். இடைக்கோடு, சமச்சரிவு இடைக்கோடு இரண்டும் உச்சிக்கோண இருசமவெட்டிக்கு இருபுறத்திலும் அமைகின்றன. மூன்று சமச்சரிவு இடைக்கோடுகளும் ஒரு புள்ளியில் சந்திக்கின்றன. அவை சந்திக்கும் புள்ளியானது **சமச்சரிவு இடைக்கோட்டுச் சந்தி** (*symmedian point*) என அழைக்கப்படுகிறது. முக்கோணத்தின் மையங்களுள்  இப்புள்ளியும் ஒன்றாகும்.

## சமகோணத்தன்மை
ஒரு முக்கோணத்தின் உச்சிகளின் வழியாக வரையப்படும் மூன்று விழுகோடுகளுக்கு, அவற்றின் ஒத்த உச்சிக்கோண இருசமவெட்டிகளில் எதிரொளிப்புக் கோடுகள்,  சமகோணக் கோடுகளாக இருக்கும். மூன்று விழுகோடுகளும்  P என்ற புள்ளியில் சந்தித்தால், அவற்றின் சமகோணக் கோடுகள் சந்திக்கும் புள்ளியானது  P இன் சமகோண இணையியமாக இருக்கும்.

மேலுள்ள படத்தில்,
* இடைக்கோடுகள் (நீல நிறம்) சந்திக்கும் புள்ளி G (இடைக்கோட்டுச் சந்தி).
* இடைக்கோடுகளின் சமகோணக் கோடுகளான சமச்சரிவு இடைக்கோடுகள்  சந்திக்கும் புள்ளி K சமச்சரிவு இடைக்கோட்டுச் சந்தி). 
*G  இன் சமகோண இணையியமாக K இருக்கும்.

## சமச்சரிவு இடைக்கோட்டுச்சந்தி
மூன்று சமச்சரிவு இடைக்கோடுகளும் ஒரு புள்ளியில் சந்திக்கின்றன. அவை சந்திக்கும் புள்ளியானது **சமச்சரிவு இடைக்கோட்டுச் சந்தி**  என அழைக்கப்படுகிறது.

*முக்கோண மையங்களின் கலைக்களஞ்சியத்தில் சமச்சரிவு இடைக்கோட்டுச்சந்தியானது ஆறாவது இடத்தில் உள்ளது X(6). 
*பக்கநீளங்கள் *a*, *b* , *c* கொண்ட முக்கோணத்தின் சமச்சரிவு இடைக்கோட்டுச் சந்தியின் ஒரேபடித்தான முக்கோட்டு ஆட்கூறுகள்: [*a* : *b* : *c*].
*ஒரு முக்கோணத்தின் கெர்கோன் புள்ளியானது, அம்முக்கோணத்தின்  உட்தொடு முக்கோணத்தின் சமச்சரிவு இடைக்கோட்டுச்சந்தியாக இருக்கும்.

## வரலாறு
ஒரு முக்கோணத்தில் சமச்சரிவு இடைக்கோட்டுச்சந்தி என்ற புள்ளி இருப்பதை 1873இல் பிரெஞ்சுக் கணிதவியலாளர் எமீல் லெமாய்ன் (Émile Lemoine) நிறுவினார். இப்புள்ளி குறித்த ஆய்வு 1847 இல் கணிதவியலாளர் எர்ன்ஸ்ட் வில்லெம் கிரீபால் (Ernst Wilhelm Grebe) வெளியிடப்பட்டது. 1809 இல் சைமன் அந்துவான் ழான் லா ஊயிலியே என்ற கணிதவியலாளரும் (Simon Antoine Jean L'Huilier) இப்புள்ளி குறித்து குறிப்பிட்டுள்ளார்.

## மேற்கோள்கள்

*

## வெளியிணைப்புகள்
* Symmedian and Antiparallel at cut-the-knot
* Symmedian and 2 Antiparallels at cut-the-knot
* Symmedian and the Tangents at cut-the-knot
* An interactive Java applet for the symmedian point 
* 
* Isogons and Isogonic Symmetry 

பகுப்பு:முக்கோண வடிவவியல்
மாக்ஸ் மார்டினி

**மாக்ஸ் மார்டினி** (**Max Martini**, பிறப்பு: டிசம்பர் 11, 1969) ஒரு அமெரிக்க நடிகர் ஆவார். இவர் சேவிங் பிறைவேட் ரயன், பசிபிக் ரிம், கேப்டன் பிலிப்ஸ், சபோடேஜ், பிப்டி ஷேட்ஸ் ஆப் கிரே போன்ற பல திரைப்படங்களில் நடித்துள்ளார். இவர் பல தொலைக்காட்சி தொடர்களிலும் நடித்துள்ளார்.

## ஆரம்பகால வாழ்க்கை
மாக்ஸ் மார்டினி டிசம்பர் 11, 1969ஆம் ஆண்டு நியூ யோர்க், அமெரிக்காவில் பிறந்தார். இவர் கனடா, அமெரிக்கா மற்றும் இத்தாலி போன்ற இடங்களில் வளர்ந்தார்.

## திரைப்படங்கள்
* 1997: காண்டாக்ட்
* 1998: சேவிங் பிறைவேட் றையன்
* 1999: சிமென்ட்
* 2005: த கிரேட் ரயிட்
* 2008: ஸ்ட்ரீட் வாரியர்
* 2008: ரெட்பெல்ட்
* 2013: பசிபிக் ரிம்
* 2013: கேப்டன் பிலிப்ஸ்
* 2014: சபோடேஜ்
* 2015: பிப்டி சேட்ஸ் ஒப் கிரே

## சின்னத்திரை
* 2002: டேகின்
* 2003: 24
* 2010: டார்க் ப்ளூ
* 2011-2012: ரிவெஞ்ச்
* 2011: கிரிமினல் மைண்ட்ஸ்
* 2014: கிரிசிஸ்

## மேற்கோள்கள்

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
(357439) 2004 பிஎல்86

**** () எனப்பெயரிடப்பட்ட சிறுகோள் (asteroid) 30 சனவரி 2004ஆம் ஆண்டில், அமெரிக்க ஐக்கிய நாட்டில் உள்ள **லிங்கன்** புவியருகு விண்பொருட்கள் ஆய்வகத்தால் கண்டுபிடிக்கப்பட்டது. 26 சனவரி 2015 அன்று, பன்னாட்டு நேரப்படி 16.20 மணி அளவில் பூமியைக் கடந்துச் சென்றது. ஏறத்தாழ  680  மீட்டர் குறுக்களவு கொண்ட இந்த விண்கல்லினால் பூமிக்கு பேரிடர் ஏற்பட வாய்ப்பு இல்லை என சிறுகோள்களை ஆய்வு செய்யும் நாசாவின் ஆய்வாளர்கள் விளக்கியுள்ளனர்.

**விண்கல் 2004 BL 86**, பூமியிலிருந்து 12 இலட்சம் கி. மீ., தொலைவில்  பூமியைச் சுற்றி கடந்து செல்ல உள்ளது. இது பூமிக்கும் சந்திரனுக்கும் உள்ள தொலைவைப் போல மூன்று மடங்கு ஆகும்.

26 சனவரி 2015 அன்று, 2004 BL 86 சிறுகோள்  பூமியை அதிகூடிய வேகத்தில் கடந்து செல்லும் போது அமெரிக்காவில் கோல்ட்ஸ்டோன் என்னுமிடத்தில் உள்ள ரேடியோ தொலைநோக்குக் கருவியும், மற்றும் போர்ட்டோரிகோவில் அரசிபோ என்னுமிடத்தில் உள்ள மிகப் பெரிய ரேடியோ டெலஸ்கோப்பும் மைக்ரோ அலைகளை  விண்கல் 2004 BL 86 மீது செலுத்தி அதனை ஆராய்ந்து தகவல்களை சேகரிக்க நாஸா முனைந்துள்ளது.

## குறுங்கோளுக்கான நிலா
குறுங்கோள் 2004பிஎல்86க்கு ஒரு நிலா அமைந்துள்ளதை நாசா அறிவியல் அறிஞர்கள் கண்டுபிடித்துள்ளனர்.

## மேற்கோள்கள்


## வெளி இணைப்புகள்
*Orbital simulation from JPL (Java) /  Ephemeris
* ஜனவரி 26 ஆம் திகதி பூமிக்கு மிக அருகே கடந்து செல்லவுள்ள குறுங்கோள்

## இதனையும் காண்க
*(89959) 2002 என்டி7
*1036 கனிமட்
*2009 எப்டி
*புவியருகு விண்பொருட்கள்
*
*சிறுகோள்

பகுப்பு:புவியருகு விண்பொருட்கள்
பகுப்பு:2015 நிகழ்வுகள்
பகுப்பு:அண்டவியல்
புச்செரெர் கார்பசோல் தொகுப்பு

**புச்செரெர் கார்பசோல் தொகுப்பு** *(Bucherer carbazole synthesis )* என்பது சோடிய மிருசல்பைடு முன்னிலையில் நாப்தால்கள் மற்றும் அரைல் ஐதரசீன் ஆகியன வினையில் ஈடுபட்டு கார்பசோல்கள் தோன்றும் வேதி வினையாகும். ஆகன்சு தியோடர் புச்செரெர் இவ்வினையைக் கண்டறிந்த காரணத்தால் அவர் பெயராலேயே அழைக்கப்படுகிறது.

:

## மேற்கோள்கள்
*Bucherer, H. T.; Seyde, F. *J. Prakt. Chem.* **1908**, *77(2)*, 403.
*Drake, N, L. *Org. React.* **1942**, *1*, 114.

## இவற்றையும் காண்க
*போர்செ - டிரெச்செல் வளையமாக்கல்
* புச்செரெர் வினை

பகுப்பு:பெயர் வினைகள்
பகுப்பு:பல்லின வளையம் உருவாகும் வினைகள்
பகுப்பு:நைட்ரசன் பல்லினவளையம் உருவாகும் வினைகள்
டைலன் நீல்

**டைலன் நீல்** () (பிறப்பு: அக்டோபர் 8, 1969) ஒரு கனடிய நாட்டு தொலைக்காட்சி மற்றும் திரைப்பட நடிகர் ஆவார். இவர் பிப்டி சேட்ஸ் ஒப் கிரே போன்ற திரைப்படங்களிலும் மற்றும் ஹேவன், 90210, ரிங்கர், ஆர்ரொவ் போன்ற பல தொலைக்காட்சி தொடர்களிலும் நடித்துள்ளார்.

## சின்னத்திரை
* 2004: கெவின் ஹில்
* 2006: தி ஜேக் எபெக்ட்
* 2007-2008: ப்ளட் டைஸ்
* 2009: ஸ்டார்கேட் அட்லாண்டிஸ்
* 2009: வைல்ட் ரோஸஸ்
* 2009-2010: ஸ்மால்வில்லே
* 2011: ஹேவன்
* 2012: 90210
* 2012: ரிங்கர்
* 2013-2014: ஆர்ரொவ்

## வெளி இணைப்புகள்
*
*TV tome page
*Dylan Neal Acting Studio 
*

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:கனடிய திரைப்பட நடிகர்கள்
பகுப்பு:கனடிய தொலைக்காட்சி நடிகர்கள்
பகுப்பு:கனடியத் திரைப்பட நடிகர்கள்
நெடுங்காடு சட்டமன்றத் தொகுதி

, புதுச்சேரி சட்டமன்றத்திற்கான தொகுதியாகும். இது புதுச்சேரியின் 30 சட்டமன்றத் தொகுதிகளில் ஒன்று. இது புதுச்சேரி மக்களவைத் தொகுதிக்கு உட்பட்டது.

## பகுதிகள்
இந்த தொகுதியில் காரைக்கால் மாவட்டத்தின் சில பகுதிகள் உள்ளன.
அவை:
* நெடுங்காடு பஞ்சாயத்து 
**குறும்பகரம்
**பொன்பேத்தி
**புத்தக்குடி
**நெடுங்காடு
**மேலகாசகுடி
*கோட்டுச்சேரி பஞ்சாயத்து
**வரிச்சிகுடி வடக்கு
**பூவம்
**திருவேட்டக்குடி
**வரிச்சிக்குடி தெற்கு
**கோட்டுச்சேரி

## வெற்றி பெற்றவர்கள்

## சான்றுகள்

பகுப்பு:புதுச்சேரி சட்டமன்றத் தொகுதிகள்
பகுப்பு:காரைக்கால் மாவட்டம்
புலவர்கள் கூறும் பெண்களின் சிகை அலங்காரங்கள்

**புலவர்கள் கூறும் பெண்களின் சிகை அலங்காரங்கள்** என்னும் இக்கட்டுரை தமிழ் இலக்கியங்களில் கூறப்பட்டுள்ள கூந்தல் அலங்காரங்கள் பற்றியது. பண்டைத் தமிழ் நூல்களில், பெண்களின் கூந்தல் அலங்காரங்கள் பற்றிய குறிப்புக்களும் வர்ணனைகளும் இடம்பெற்றுள்ளன. இவற்றிலிருந்து பல்வேறு சமூக மட்டங்களையும் சேர்ந்த அக்காலத்துப் பெண்களின் கூந்தல் அலங்காரங்கள் பற்றி அறிந்துகொள்ள முடிகிறது.

## கூந்தற் பெயர்கள்
தமிழ் இலக்கியங்களில் கூந்தலைக் குறிப்பதற்குப் பல்வேறு சொற்கள் பயன்பட்டுள்ளன. கூழை, ஓதி, சிரியல், சுரியல், கோதை, குரல், கூரல், கொப்பு, முச்சி, சிகழிகை, மராட்டம், பரிசாரம், குந்தளம், விலோதம், மிஞ்சிகம், தம்மிலம் என்பன அவற்றுட் சில.

## பழந்தமிழ்ப் பெண்களின் சிகை அலங்காரங்கள்
இலக்கியங்களில் புலவர்கள் குறிப்பிட்டுள்ள சிகை அலங்காரங்களின் வகைகள் குறித்த பட்டியல்:
* உச்சி முடிப்பு
** முடி - (பிங்கல நிகண்டு)
* சுருட்டி முடிப்பு
** குழல் - (சீவக சிந்தாமணி, திவாகர நிகண்டு, பிங்கல நிகண்டு, புறநானூறு)
* தொகுத்து முடிப்பு
** கொண்டை - (சீவக சிந்தாமணி, திவாகர நிகண்டு, புறநானூறு)
* பின்னி முடிப்பு
** பனிச்சை - (சீவக சிந்தாமணி, திவாகர நிகண்டு, பிங்கல நிகண்டு)
** பின்னல் - புறநானூறு
* பின்செருகி முடிப்பு
** சுருள் - (திவாகர நிகண்டு, பிங்கல நிகண்டு)
* வகுத்து முடிப்பு
** அளகம் - (சீவக சிந்தாமணி, புறநானூறு)
* விரித்து முடிப்பு
** துஞ்சை - (சீவக சிந்தாமணி)
** வார்மயிர் - (திவாகர நிகண்டு, அகநானூறு)
** வார்குழல் - (நாலாயிர திவ்வியப் பிரபந்தம், திருவாசகம்)
* முடித்து விரித்தல்
** தொங்கல் - (பிங்கல நிகண்டு)
** கதுப்பு - (புறநானூறு, சிறுபாணாற்றுப்படை)

இவற்றுள் பொதுவாக முடி, குழல், கொண்டை, பனிச்சை, சுருள் ஆகிய வகைகள் ஐம்பால்முடி எனப்படுகிறது. 

பகுப்பு:தமிழர் அணிகலன்கள்
போவியால்ட்டு–பிளாங்கு ஒடுக்கம்

**போவியால்ட்டு–பிளாங்கு ஒடுக்கம்** (*Bouveault–Blanc reduction*) என்பது சோடியம், தனி எத்தனால் ஆகியவற்றின் உதவியுடன் எஸ்தரை முதன்மை ஆல்ககாலாக ஒடுக்கும் வேதி வினை ஆகும்.

:
 
லித்தியம் அலுமினியம் ஐதரேட்டைப் பயன்படுத்தி எசுத்தர்களை ஒடுக்குவதைவிட இவ்வினை சிக்கனமானது. பெரிய அளவில் தயாரிக்கவும் உதவுகிறது.

## வழிமுறை
வினையின் முகவரான சோடியம் உலோகம் ஒரு எலக்ட்ரானை மட்டும் ஒடுக்கும் தன்மை கொண்டது. அதாவது, ஒரு நேரத்தில் சோடியம் உலோகத்தால் ஒரே ஒரு எலக்ட்ரானை மட்டுமே இடமாற்றம் செய்யமுடியும். எனவே, முழு எசுத்தரையும் ஒடுக்கி ஆல்ககால் உண்டாக்க, நான்கு சோடியம் அணுக்கள் தேவைப்படுகின்றன. இங்கு எத்தனால் புரோட்டான் மூலமாக செயல்படுகிறது.

:

## மேற்கோள்கள்


## இவற்றையும் காண்க
*அசைலோயின் குறுக்கம்
*பர்ச்சு ஒடுக்கம்

## வெளிப்புற இணைப்புகள்
* Animation of the Bouveault–Blanc reduction

பகுப்பு:கரிம ஒடுக்க-ஏற்ற வினைகள்
பகுப்பு:பெயர் வினைகள்
போவியால்ட்டு ஆல்டிகைடு தொகுப்பு

**போவியால்ட்டு ஆல்டிகைடு தொகுப்பு** (*Bouveault aldehyde synthesis*) என்பது முதல்நிலை ஆல்கைல் ஆலைடுகளை ஒரு-குடுவை வேதி வினை முறையின் வழியாக, ஒரு கார்பன் நீளம் கொண்ட ஆல்டிகைடுகளாகத் தொகுக்கும் வினையாகும்.

## வழிமுறை
இதன் முதலாவது படிநிலையில் கிரிக்னார்டு கரணி உண்டாக்கப்படுகிறது. மேலும், இருமுறை பதிலீடு செய்யப்பட்ட N,N- பார்மமைடு சேர்க்கும்போது அரையமினால் தோன்றுகிறது. இதை எளிதாக நீராற்பகுப்புக்கு உட்படுத்தி தேவையான ஆல்டிகைடு பெறலாம்.

## மேற்கோள்கள்

*
* 
* 

## இவற்றையும் காண்க
*போடுராக்சு சிச்சிபாபின் ஆல்டிகைடு தொகுப்பு
*டப் வினை

பகுப்பு:கூட்டு வினைகள்
பகுப்பு:கரிம-கரிமப் பிணைப்பு உருவாகும் வினைகள்
பகுப்பு:பார்மைலேற்ற வினைகள்
பகுப்பு:பெயர் வினைகள்